Staten Island

Staten Island ("Insula Staten") es un insula que es plus al sud e le minus populose del cinque boroughs del New York City (Citate de Nove York). Illo era annexate al citate in 1898 e (secun le plus recente censo national statounitese) in 2010 habeva 468,730 residentes.

Como le altere boroughs del Citate de Nove York, illo es e un borough del citate e un contato del Stato de Nove York. Como un borough del citate illo ha le nomine Staten Island, ma como un contato del stato su nomine es Richmond County (Contato de Richmond). Como multe locos in le statos de Nove York e Nove Jersey que era colonisate per Hollanda ante que Anglaterra, illo ha un nomine hollandese: in le lingua nederlandese staten significa "statos."